Віктарына

“Размаўляем па – беларуску”

Падрыхтавала:

настаўнік пачатковых класаў

Гонтарава Т. У.

**Віктарына “Размаўляем па – беларуску”**

**Мэта**: далучаць вучняў да беларускай культуры,

фарміраваць цікавасць да беларускай мовы;

развіваць звязную мову вучняў; пашыраць слоўнікавы запас;

выхоўваць любоў і павагу да духоўных скарбаў свайго народа.

**Уступнае слова.**

Прывітанне, пажаданыя ўдзельнікі.

Мы пачынаем віктарыну "Размаўляем па-беларуску", у якой вы зможаце ппаказаць сваё валоданне роднай мовай.

І так, як называюцца вашы каманды?

Паважаныя гульцы, каб спрэчныя моманты не завялі нас у тупік, за нашай гульней будзе сачыць і ацэньваць вас наша журы.

**1 этап** **"Прыгадваем".**

На гэтым этапе вы будзеце шукаць адказ на слайд-пытанне. Прыгадаць прадмет або з'яву і назваць іх па-беларуску--вось першае заданне.

5 секунд на роздум і падказка: схема слова, адна літара ў ёй і ілюстрацыі да гэтых слоў.

За правільны адказ каманда атрымоўвае 2 балы. Пры няправільным адказе магчымаць даць адказ будзе мець другая каманда, і за правільны адказ яна атрымае 1 бал.

СУКЕНКА

ЦУКЕРКА

СЛІМАК

ДЗІК

**2 этап** **"Перакладаем"**.

На другім этапе віктарыны каманды будуць перакладаць словы  і словазлучэнні з рускай мовы на беларускую.І рабіць гэта яны будуць паасобку. Кожны правільны адказ 2 балы.

Для 1 каманды:

ЦЫПЛЁНОК (КУРАНЯ)

ДУЕТ ЛЕГКИЙ ВЕТЕРОК. (Дзьме лёгкі ветрык.)

Для 2 каманды:

ЩЕНОК (ШЧАНЯ)

ПРИГРЕВАЕТ ВЕСЕННЕЕ СОЛНЫШКО. ( Прыгравае веснавое сонейка.)

**3 этап "Тлумачым".**

Задача  гэтага туру-- растлумачыць сэнс беларускіх слоў. Вам трэба з трох варыянтаў   выбраць правільны і залічыць на агульны рахунак каманды 3 балы. Калі каманду часова напаткае няўдача, свой варыянт адказу дасць супернік і заробіць 2 балы.

Для 1 каманды:

ГАСЦІНЕЦ

1. **Падарунак.**
2. Дарагі госць.
3. Сцежка.

Для 2 каманды:

ЗАВЯДЗЕНКА

1. Памяшканне.
2. **Звычай, традыцыя.**
3. Вёска.

**5 этап "Ужываем".**

Неабходна скласці прыказкі ( 3 балы) , растлумачыць іх сэнс( 3 балы).

БАЦЬКОЎ СЛУХАЦЬ – ГОРА НЕ ЗНАЦЬ.

УМЕЎ ПАМЫЛІЦЦА, УМЕЙ І ПАПРАВІЦЦА.

ЯК ТЫ ДА ЛЮДЗЕЙ, ТАК І ЛЮДЗІ ДА ЦЯБЕ.

**6 этап "Цытуем".**

Ваша задача-- працягнуць фразу з вядомага верша. (3 балы).

Дадатковае заданне--назваць аўтара(3 балы) і твор (3 балы).

Для 1 каманды:

Прыгожым летнім ранкам

на лузе за сялом

сустрэўся жук аднойчы

(з рагатым слімаком) Максім Танк “ Жук і слімак”

Для 2 каманды:

Спытайся ў сонца і зямлі,

спытайся ў чыстых рэк:

- Хто пачынае новы дзень?

( - Рабочы чалавек.) Эдзі Агняцвет “Хто пачынае дзень?”

Падвядзенне вынікаў. Узнагароджанне.